text: Cindy er indstillet til årets pris som fantastisk frivillig
  20 december 2017 kl. 16.45
  Også Peter Michelsen fra Fanø er indstillet. 
  To frivillige her fra Syd- og Sønderjylland er indstillet til årets frivillighedspris. En af dem er Cindy Larsen fra Kolding. Hun er indstillet til prisen, fordi hun er en god frivillig hjælper i projektet Gademix i Kolding.
  Det er et samlingssted hver eftermiddag for børn og unge i Kolding. Der er cirka 30 frivillige, som gør en forskel hver dag.
  Se et klip med Cindy øverst i artiklen.
  Årets frivillighedspris uddeles onsdag aften i Roskilde. Det er et projekt under Roskilde Festival, som favner frivillige over hele landet.
  Også Peter Michelsen fra Sønderho på Fanø er indstillet til prisen. Han har i knapt et år arbejdet på Ren Strand Fanø.
  
  